《快阁僧房赏瓶中牡丹赋呈王使君》
元代·刘崧

折得新花马上归，天香撩乱入春衣。玉栏霜晓寒初破，金谷云晴暖欲飞。

宴罢最宜灯下见，乱馀应怪草间稀。洛阳池馆今何似，谁与题诗送夕晖。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。